на земеделски продукти, които се управляват чрез система на лицензии за внос (4). Относно първото условие, за да могат да осъществяват внос в периода от 1 юли 2013 г. до 30 юни 2014 г., заявителите за права на внос от Хърватия представят доказателство, че са преработвателни предприятия, одобрени за износ към ЕС по член 12 от Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (5). Що се отнася до изискването за представяне на доказателство за минали периоди за целите на заявлението за права на внос по Регламент (ЕО) No 412/2008, производството на преработени продукти, съдържащи говеждо месо, в Хърватия през 2011 г. и 2012 г. в съответствие с хърватското законодателство следва да се счита за достатъчно изпълнение на това изискване.
 (4)
 С Регламент (ЕО) No 431/2008 на Комисията от 19 май 2008 г. за откриване и управление на тарифна квота за замразено месо от едър рогат добитък, включено в код по КН 0202, и продукти, включени в код по КН 0206 29 91 (6), бе открита годишна тарифна квота за внос на 53 000 тона замразено говеждо месо за периода от 1 юли всяка година до 30 юни на следващата година. По отношение на квотния период 1 юли 2013 г. — 30 юни 2014 г. следва да се посочи, че доказателствата, които следва да се представят от операторите от Хърватия за заявлението за права за внос, следва да не се отнасят за внос, извършен от държавите членки.
 (5)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Преходни мерки относно Регламент (ЕО) No 2535/2001
 1. Чрез дерогация от член 8 от Регламент (ЕО) No 2535/2001 за вноса в периода 1 януари — 30 юни 2014 г. в рамките на квотите, посочени в дял 2, глава I и дял 2, глава III, раздел 2 от посочения регламент, се дава одобрение на кандидатите, които преди 1 октомври 2013 г. подадат заявление до компетентните органи на Хърватия, при които са учредени и регистрирани по ДДС, заедно с доказателство, че през 2011 г. и 2012 г. са внесли или изнесли от Хърватия най-малко 25 тона млечни продукти, обхванати от глава 4 от Комбинираната номенклатура.
 2. За целите на прилагането на параграф 1 дейностите в рамките на активното или пасивното усъвършенстване не се считат за внос и износ.
 3. Чрез дерогация от член 9 от Регламент (ЕО) No 2535/2001 компетентният орган на Хърватия информира заявителите преди 1 ноември 2013 г. за резултата от процедурата по одобрение и когато е приложимо, за техния номер на одобрение. Одобрението е валидно до 30 юни 2014 г.
 4. Чрез дерогация от член 10, параграф 1 от Регламент (ЕО) No 2535/2001 компетентният орган в Хърватия изпраща преди 15 ноември 2013 г. своите списъци с одобрени вносители, в съответствие с параграф 3 от същия член, до Комисията, която ги препраща